元融，字永興，河南郡洛陽縣（今河南省洛陽市東）人，追尊魏景穆帝拓跋晃曾孫，徵虜將軍、汾州刺史元彬長子，北魏宗室、官員。 生平 元融容貌美麗，身材魁梧，性格曠達坦率，有豪邁的氣概。魏孝文帝元宏時期，元融在虛歲十二時以秘書郎為起家官。魏宣武帝元恪景明初年，恢復章武王的爵位，元融襲封章武王，出任驍騎將軍《魏書卷十九下列傳第七下》：長子融，字永興。儀貌壯麗，衣冠甚偉，性通率，有豪氣。高祖時，拜秘書郎。世宗初，復先爵，除驍騎將軍。《漢魏南北朝墓誌彙編》：使持節侍中司徒公都督雍華岐三州諸軍事車騎大將軍雍州刺史章武武莊王墓誌銘」公諱融，字永興，春秋四十有六，河南洛陽寬仁里人也。恭宗景穆皇帝之曾孫，徵南大將」軍開府儀同三司雍州刺史南安惠王之孫，鎮西大將軍都督東秦邠夏三州諸軍事西戎校」尉統萬突鎮都大將汾夏二州刺史章武王之元子也。蟬聯瓜瓞之緒，眇邈瑤水之原，固已炳」發河書，昭明玉版，於茲可得而略也。公含州嶽之純液，秉金玉而挺生，寓望魁悟，風情峻異，堂」堂乎，物莫能量也。性至孝，善事親，因心則友，率由斯極，閨門之內，人無閒言。澹若秋水之清，曖」似春雲之潤。故朋徒慕義，鄉黨歸仁。弱而好學，師佚功倍。由是瑚璉之器，遐邇屬心，楨幹之才，」具瞻無爽。年十二，以宗室令望拜秘書郎。景明中襲封章武郡王，除驍騎將軍，俄而假徵虜將」軍，隨伯父都督中山王為別將。復梁城已陷之郛，摧陰陵鯨鯢之賊，公實豫有力焉。既而楊州」刺史元嵩被害，壽春兇兇，人懷危迫。都督表公行楊州事。公私怙然，民無異望。還京除假節徵」虜將軍督幷州諸軍事幷州刺史。尋拜宗正卿，復為使持節散騎常侍平東將軍都督青州諸」軍事青州刺史。頻牧二州，澤隨雨散，化若不言，政理明密，有聞五蔥，無敢三欺。又以本將軍除」秘書監，尋遷長兼中護軍加撫軍將軍領河南尹，護軍如故。遷徵東將軍，護軍、尹如故。於時權」臣執政，生煞在己，以公是太尉中山王從父昆弟，中山既起義鄴城，忠圖弗遂，便潛相疑嫌，濫」致非罪。於是官爵俱免，靜居私第，頤神養性，恬然自得。尋以公枉被削黜，詔復王封，仍本將」軍，為使持節徵胡都督。既而大明反政，罪人斯得照。公忠誠密款，奇謀獨著，乃加散騎常侍本」將軍左光祿大夫。及親御六軍，躬行九罰，除公衛將軍遷車騎將軍領左將軍，與前軍廣陽王」先驅遄邁，討定州逆賊，相持積旬，指期龕彌。季秋之末，蟻徒大至，併力而攻。公部分如神，容無」懼色，雖田橫之致士命，臧洪之獲人心，弗能過也。但以少禦多，莫能自固，鋒鏑亂至，取斃不移。」古之輕生重節，亡身殉義，復何以加焉。賊帥以公德望隆崇，威名震赫，不敢久留營壘，厚送而」還。二宮動容於上，百僚奔走於下。給東園秘器，朝服一具，衣一襲，賻物八百段。追贈使持節」侍中司空復進司徒都督雍華岐三州諸軍事車騎大將軍領雍州刺史，王如故。特加後部鼓」吹。魏孝昌三年歲次丁未仲春甲午朔廿七日庚申葬於邙山，乃作銘曰：」葳蕤赤文，氛氳綠錯，帝圖爰炳，玄功已爍。握紀代興，大人有作，分唐建魯，麟趾旁薄。令望令問，」乃牧乃蕃，詵詵公子，穆穆王孫。英華挺出，煥若瑜璠，克岐克嶷，載笑載言。容止可觀，德者可佩，」如彼王人，堂堂誰輩。行著閨門，風成準裁，有矩有規，無玷無悔。勿稱千里，翻飛九重，逶他龍沼，」獨步無雙。逢茲克讓，值此時雍，一恩入賞，寧待為容。遭離閔憂，蒸蒸幾滅，毀甚寅門，哀踰泣血。」形乎兄弟，被之甥姪，遠邇欽風，華夷仰轍。亦既君王，朱紱斯煌，酎金無爽，執玉有光。建旂絳北，」持斧晉陽，信孚白屋，恩結綠棠。再擁旌旄，於彼青土，馳傳褰幃，問民疾苦。萬裡晏然，六條雲舉，」四履若齊，一變如魯。綴旒下嶽，亦尹上京，自己被物，先教後刑。遘伊貝錦，逢彼營營，獲非其罪，」高志彌清。睿明反政，害馬斯除，崇章峻秩，暢䡰高旟。作翼鑾左，受脤出車，運茲奇正，密算潛圖。」封豕縱突，長蛇肆噬，義厲其心，衝冠裂眥。奮炙刺逆，抽戈自衛，力屈勢孤，俄然取斃。悲同黃鳥，」痛貫蒼旻，哀纏逆眾，悼感兇群。徐輴而反，其送如雲，魂歸帝壟，身窆金墳。二宮軫慟，百辟傷」哀，爰登下袞，俄陟中臺。龜龍掎抳，雲樹徘徊，萬春自此，一去不來。河水之南，邙山之北，芳草無」行，寒松黯黑。丘墓崔嵬，泉扃眇默，深谷為陵，於焉觀德。。 梁武帝蕭衍派遣將領侵犯進逼淮陽，梁城陷落，皇帝詔令元融出任假節、徵虜將軍，跟隨伯父中山王元英擔任別將，另外率領軍隊向南討伐，殺傷大量的南梁士兵，收復梁城。當時揚州刺史元嵩被奴僕殺害，元英上表推薦元融代理揚州事務。回到京城後，元融很快升任假節、徵虜將軍、都督幷州諸軍事、幷州刺史《魏書卷十九下列傳第七下》：蕭衍遣將，寇逼淮陽，梁城陷沒，詔融假節、徵虜將軍、別將南討，大摧賊眾，還復梁城。於時，揚州刺史元嵩為奴所害，敕融行揚州事。尋除假節、徵虜將軍、幷州刺史。。 魏宣武帝元恪去世後，元融兼任司空，營造景陵。元融出任宗正卿，又出任使持節、散騎常侍、平東將軍、都督青州諸軍事、青州刺史，回朝擔任秘書監，升任中護軍，軍號升為撫軍將軍，兼領河南尹，加徵東將軍。元融性格特別貪婪殘暴，任意聚斂財物，被中尉糾舉彈劾，削除官爵職務。汾州和夏州的山胡叛亂，聯合正平和平陽，皇帝詔令元融恢復爵位和軍號徵東將軍，出任使持節、徵胡都督前往討伐。元融謀略不足，被胡人擊敗。很久之後，元融加散騎常侍、衛將軍、左光祿大夫《魏書卷十九下列傳第七下》：及世宗崩，兼司空，營陪景陵。拜宗正卿，以本官行瀛州事，遇疾不行。未幾，除散騎常侍、平東將軍、青州刺史。還為秘書監，遷中護軍，進號撫軍將軍，領河南尹，加徵東將軍。性尤貪殘，恣情聚斂，為中尉糾彈，削除官爵。汾夏山胡叛逆，連結正平、平陽，詔復融前封，徵東將軍、持節、都督以討之。融寡於經略，為胡所敗。久之，加散騎常侍、衛將軍、左光祿大夫。。 孝昌二年（526 年），鮮于脩禮進攻瀛、定二州，元融為車騎將軍討鮮于脩禮。師渡交津，葛榮殺鮮于脩禮而自立。當年九月，博野白牛邏（今河北省蠡縣）一戰，遭到葛榮斬殺，虛歲四十六，諡號武莊。 家庭 兄弟姐妹 元凝，北魏使持節、濟州刺史、安東將軍、東安王 元湛，北魏前將軍、通直散起常侍、廷尉少卿，追封漁陽王 元晏，北魏秘書監 元竫，北魏寧遠將軍、青州刺史 元氏，嫁北魏黃門郎、武衛將軍、夏州刺史、撫軍將軍、金紫光祿大夫高聿 王妃 穆氏，永平二年歲在己丑三月戊寅朔十二日己丑（509 年 4 月 16 日）在洛陽綏武裡去世，四月一日戊申（509 年 5 月 5 日）附葬於芒山以南的南安王元楨墓旁 盧貴蘭（493 年 546 年），曹魏司空盧毓九世孫女，建將軍、良鄉子盧巘的孫女，幽州主簿盧延集之女，生元景哲、元叔哲、元季哲《漢魏南北朝墓誌彙編》：魏故使持節侍中司徒公都督雍華岐並揚青五州諸軍」事車騎大將軍雍州刺史章武王妃盧墓誌銘」祖巘，燕太子洗馬，魏建將軍良鄉子。祖母魯郡孔氏。」父延集，幽州主簿。母趙郡李氏。」太妃姓盧，諱貴蘭，範陽涿縣人也。魏司空毓之九世孫。氏」族之興，詳於典故，弈世載德，不殞舊風，名望之重，冠冕海」內。太妃承家之慶，自天生德，體韻閑和，心神明悟，言德兼」脩，工容備舉。萋於幽谷，翹彼錯薪，亦既言歸，繼之王室。奉」上接下，曲盡婦儀，用之家人，剋成內政，遵其法度，為世模」楷。加以敦穆宗親，貽訓子姪，唯禮是蹈，非法不言，故能望」楚宮而軼樊姬，瞻齊堂而超衛女。而與善之言弗膺，物化」之期奄及。春秋五十有四，以武定四年十一月八日薨於」鄴都。越以其月廿二日葬於漳水之北，武城之西。乃作銘曰：」導源姜水，構趾嵩山，大風之後，弈葉蟬聯。家風不墜，門業」猶專，外挺俊造，內啟幽閑。秀質神成，淑性啟天，動止應，折旋合禮。示既有行，來儀朱邸，令望媞媞，德音濟濟。鄭音」弗聽，鳥肉不食，停輪待期，䦱門成式。彼日不居，川流未息，」逝者如斯，𭉊嗟何極。靈轜夕進，楚挽晨哀，松楊蕭瑟，丘隴」崔嵬。日月代謝，寒暑去來，若戲高岸，有昭夜臺。」長子章武王，字景哲。出身司徒祭酒，俄遷尚書祠部郎中通直散騎常侍朱衣直閣鉀仗都將徵虜將軍肆州刺史」當州都督侍中車騎將軍左光祿大夫護軍將軍領嘗食興御兼太尉公奉璽紱侍中驃騎大將軍西道大行臺僕」射殿中尚書散騎常侍開府儀同三司護軍將軍侍中章武王。」第二子字叔哲，出身員外散騎侍郎徵虜將軍中散大夫。第三子字季哲，出身秘書郎中徵虜將軍中散大夫。 妾 程氏，生元朗 子女 元景哲，東魏散騎常侍、開府儀同三司、護軍將軍、侍中、章武王 元朗，北魏後廢帝 元叔哲，東魏員外散騎侍郎、徵虜將軍、中散大夫 元季哲，東魏秘書郎中、徵虜將軍、中散大夫 參考資料 Category 北魏宗室 Category 河南元氏 Category 北魏秘書郎 Category 北魏驍騎將軍 Category 北魏徵虜將軍 Category 北魏刺史 Category 北魏司空 Category 北魏宗正卿 Category 北魏散騎常侍 Category 北魏秘書監 Category 北魏中護軍 Category 北魏河南尹 Category 北魏使持節 Category 北魏左光祿大夫 Category 北魏車騎大將軍 Category 北魏追贈侍中 Category 北魏追贈都督 Category 北魏追贈司空 Category 北魏追贈刺史 Category 北魏戰爭身亡者 Category 諡武莊 Category 葬在北邙的北魏人